Minčol (vrch v Čergove)

Minčol () je najvyšší vrch pohoria Čergov. Nachádza sa v západnej časti pohoria, na hraniciach okresov Bardejov, Sabinov a Stará Ľubovňa. Lokalitou prechádza Medzinárodná diaľková turistická trasa E3.

Na Slovensku je až sedem vrchov s názvom Minčol.

Minčol úboč s nadmorskou výškou  je najvyšším bodom okresov Bardejov.

Poloha 
Minčol sa nachádza v severnej časti Slovenska v Prešovskom kraji, v okrese Stará Ľubovňa. Vypína sa v západnej časti pohoria Čergov, severovýchodne od obce Kyjov.

Vrchol je vzdialený približne 23 kilometrov západo-severozápadne od mesta Stará Ľubovňa,  juho-juhovýchodne od Sabinova a  východo-severovýchodne od Bardejova.

Ochrana 
Vrcholové časti zaberá Národná prírodná rezervácia Čergovský Minčol, vyhlásená v roku 1986 na výmere  s najvyšším 5. stupňom ochrany. Predmetom ochrany sú lesné spoločenstvá najvyšších polôh a typická horská karpatská kvetena. Vrch patrí do lokality Čergovský Minčol (SKUEV0331), ktorá je územím európskeho významu sústavy Natura 2000.

Botanickú výnimočnosť jeho horských lúk potvrdzuje pozorovanie 277 taxónov vyšších rastlín, z ktorých je 15 zaradených do Červeného zoznamu ohrozených rastlín Slovenska.

Na zabezpečenie ochrany v chránenom území – Národnej prírodnej rezervácii Čergovský Minčol sa zakazuje:
 pohybovať sa mimo vyznačeného turistického a náučného chodníka
 zakladať oheň, táboriť, stanovať, znečisťovať územie odpadkami a odpadmi
 zbierať rastliny, vrátane ich plodov
 chytať, usmrtiť alebo loviť živočícha
 rušiť pokoj a ticho

Vrchol 

Na vrchole stojí mohutný železobetónový pylón z čias prvej Československej republiky, postavený v rokoch 1931 až 1935 ako jeden zo sedemnástich bodov trigonometrickej siete I. rádu. Pylón je zároveň hraničník okresov, na jeho štyroch stranách sú umiestnené erby Bardejova, Starej Ľubovne, Prešova, pamätný znak zrazu turistov SNP v Lipanoch v roku 1979 a od roku 2012 je na ňom umiestnený aj erb Sabinova. Vedľa pylónu stojí unikátny dvojitý turistický smerovník, z ktorého vychádzajú trasy prakticky na všetky svetové strany, je na ňom umiestnená schránka s vrcholovou knihou.

Relatívna výška Minčola je 567 metrov, čo ho zaraďuje na 21. miesto v rebríčku vrchov s najväčšou relatívnou výškou na Slovensku.

Neďaleko vrcholu juhovýchodným smerom pri chodníku značenom  zelenou turistickou značkou, cca 15 minút pešej chôdze od turistického smerovníka Lazy v nadmorskej výške  stojí útulňa pod Minčolom. Útulňa býva uzamknutá, zo zadnej strany je celoročne otvorený bivak.

Minčolom vedie medzinárodná diaľková turistická trasa E3, ktorá prechádza na vrchole z  červenej turistickej značky → na  modrú turistickú značku.

Názov 
Názov Minčol vznikol v súvislosti s valašskou kolonizáciou. Pochádza z valašského slova "muncel" a znamená kopec, návršie, vrchol vrchu. Jeho „cesta“ z rumunských Karpát sa dá vystopovať aj v terénnych názvoch vrchov ukrajinských Karpát, kde sú názvom Minčol v rôznych podobách (Menczul, Menciul, Menčul, Mencsul, Mencsil, Minczol a pod.) pomenované desiatky vrcholov. Na Slovensku sa tento názov v písomných zmienkach objavuje už v roku 1563 (neskôr aj v roku 1615) v podobe Minczow. Je teda pravdepodobné, že aj čergovský Minčol niesol tento názov zhruba od 16. storočia. V prvých známych písomných zmienkach bol spomínaný ako Gr. Menschul (1771), Mincsol (1859), Minczol (1860).

Výhľad 
Z hôľnatého vrcholu, ktorý tvoria horské lúky porastené čučoriedím je vynikajúci panoramatický výhľad na hlavný hrebeň i bočné hrebene Čergova, do doliny Tople, do Ľubovnianskej kotliny s mestom Stará Ľubovňa a Ľubovnianskym hradom, na Pieniny s nezameniteľným vrchom Tri koruny () (), na poľské Beskydy a ostatné okolité pohoria.

Za dobrých podmienok dovidieť západne na  vzdušnou čiarou vzdialené Vysoké Tatry, juhozápadne na  vzdialené Nízke Tatry s vrchom Kráľova hoľa (), západo-severozápadne na  vzdialený vrch Babia hora (), východne na  vzdialený vrch Wielka Rawka () v poľských Bieszczadoch a juhovýchodne na ukrajinské Poloniny vzdialené vyše .

Predvrchol 
Približne 500 metrov juhovýchodným smerom od hlavného vrcholu sa nachádza predvrchol s nadmorskou výškou , z ktorého je na rozdiel od Minčola výhľad na všetky svetové strany. Stojí tu obrovský drevený kríž, postavený a vysvätený v roku 1995 na počesť návštevy pápeža Jána Pavla II. v Košiciach, Prešove a Levoči.

Vodopis 
Vrcholom prechádza hlavné európske rozvodie medzi Baltským a Čiernym morom. Potoky a rieky tečúce zo severných svahov Minčola sa vlievajú do Baltského mora, z južných do Čierneho mora. Na východnom svahu pramení  dlhá rieka Topľa.

Riziká

Nezákonný vjazd motorových vozidiel v NPR 
Vo vrcholových častiach a priamo na vrchole Minčola v Národnej prírodnej rezervácii Čergovský Minčol vidieť stopy po štvorkolkách, terénnych motocykloch, či terénnych autách. To pôsobí výrazne negatívne na tento vzácny kus prírody, ktorý by mal ostať zachovaný aj pre nasledujúce generácie. Platí tam najvyšší 5. stupeň ochrany, tzn. platí tam prísny zákaz vjazdu a státia s motorovým vozidlom vrátane motorovej trojkolky, motorovej štvorkolky a snežného skútra, toto porušenie sa trestá odňatím slobody až na jeden rok. V tejto veci bolo podaných viacero trestných oznámení.

Turizmus 
Minčol, ako najvyšší vrch pohoria Čergov, regiónu Šariš a troch okresov, poskytujúci nádherné panoramatické výhľady, je atraktívnym cieľom pre turistov. Na vrchol je možné vystúpiť zo všetkých svetových strán. Najkratší je výstup z obcí Livovská Huta po  žltej turistickej značke a Kyjov po  modrej turistickej značke, ktorý je zároveň najľahší.

Kvôli výhľadom na východ a juh, ktoré sú z Minčola obmedzené, sa oplatí odbehnúť na neďaleký predvrchol Minčola.

Každoročne sa tu stretávajú turisti v rámci akcie „Výstup na Minčol“.

Prístup

Značkované trasy 
 po  značke z obce Čirč cez Uhlisko, trvanie: ↑ 2:45 h, ↓ 2:15 h, prevýšenie: 
 po  značke z obce Kamenica cez Lazy (), trvanie: ↑ 3:10 h, ↓ 2:35 h, prevýšenie: 
 po  značke z obce Kamenica popod Kamenický hrad (prípadne tou istou  značkou z obce Potoky) cez sedlo Ždiare (), odtiaľ po  značke cez vrch Hýrová () na vrchol, trvanie: ↑ 3:45 h, ↓ 2:45 h, prevýšenie: 
 po  značke z obce Kyjov cez Sedlo pod Minčolom (), trvanie: ↑ 2:15 h, ↓ 1:40 h, prevýšenie: 
 po  značke z obce Livovská Huta cez Lazy (), trvanie: ↑ 2:00 h, ↓ 1:30 h, prevýšenie: 
 po  značke z obce Obručné cez Sedlo pod Dlhou () a vrch Malý Minčol (), trvanie: ↑ 3:45 h, ↓ 3:15 h, prevýšenie: 
 po  značke z obce Šarišské Jastrabie cez vrch Minčolík () a Sedlo pod Minčolom (), trvanie: ↑ 2:30 h, ↓ 2:00 h, prevýšenie:

Možnosti dopravy do turistických východísk 
Do obcí, ktoré predstavujú možný východiskový bod peších turistických trás na Minčol, ako Kamenica, Kyjov, Šarišské Jastrabie, Livovská Huta, Čirč a Obručné je možné dopraviť sa prímestskou dopravou autobusovými linkami SAD Prešov, BUS KARPATY, SAD Poprad a Jozef Gutt - Gumextour. Vlakovou dopravou ŽSR je možné dopraviť sa do miest v blízkosti Minčola, do mesta Prešov, Sabinov, Lipany, alebo Stará Ľubovňa. Pre vyhľadanie spojenia možno použiť internetový cestovný poriadok.

Pravidelné podujatia 
Stretnutie 4 okresov na Minčole
 Usporiadateľ: KST Mladosť Odeva Lipany, mesto Lipany, Regionálna rada KST Prešov
 Termín konania: 15. september
 Druh podujatia: pešia turistika

 Klub slovenských turistov Mladosť Odeva Lipany, mesto Lipany a Regionálna rada Klubu slovenských turistov Prešov organizuje každoročne, od roku 1989, 15. septembra, tradičné stretnutie turistov zo 4 okresov (Prešov, Sabinov, Bardejov a Stará Ľubovňa) na vrchole Minčola, pod názvom Stretnutie 4 okresov na Minčole.

Prechod Čergovom
 Usporiadateľ: KST Mladosť Odeva Lipany, mesto Lipany
 Termín konania: február
 Trasa: TRASA A (dĺžka 34 km) Kyjov – Minčol – sed. Priehyby – sed. Čergov, chaty – Lysá – Drienica
 TRASA B (dĺžka 26 km) Majdan – sed. Priehyby – sed. Čergov, chaty – Lysá – Drienica
 TRASA C - pešo (dĺžka 17 km) Potoky – sed. Ždiare – Minčol – útulňa pod Minčolom – Kamenica
 Druh podujatia: lyžiarsky prechod

 Klub slovenských turistov Mladosť Odeva Lipany a mesto Lipany organizuje každoročne, od roku 1964, vo februári, tradičný lyžiarsky prechod pohorím Čergov, pod názvom Prechod Čergovom. Zakladateľom tohto prechodu je Ján Turlík.

Galéria 
Kliknite na obrázok pre jeho zväčšenie.

Panorámy

Referencie

Literatúra

Knihy 
 Šport, Bratislava, Jozef Ďurček a kolektív, Turistický sprievodca ČSFR – Zväzok 48, Čergov • Branisko, 1991, ISBN 80-7096-146-5

Mapy 
 VKÚ Harmanec, s. r. o., Kynceľová, č. 104, Turistická mapa 104 Čergov 1 : 50 000, 5. vydanie, 2018, ISBN 978-80-8042-683-5
 SHOCart, spol. s r. o., Zádveřice, Turistický atlas Slovensko 1 : 50 000, 05/2018, ISBN 978-80-7224-504-8
 BB Mapy, Banská Bystrica, 20. časť, Čergov Podrobná turistická a cykloturistická mapa 1 : 50 000 (príloha denníka Pravda), 1. vydanie, 2016

Pozri aj 
 Čergovský Minčol
 Čergov
 Zoznam vrcholov v Čergove
 Najvyššie vrchy slovenských pohorí

Iné projekty

Externé odkazy 
 Poloha na turistickej mape
 Poloha na turistickej/cykloturistickej mape
 Minčol na Cergov.sk
 360° virtuálny panoramatický výhľad z vrcholu Minčola na okolité vrchy na PeakFinder.org 
 O Čergovskom Minčole v relácii Televíkend v archíve RTVS (video)

Vrchy v Čergove
Tisícovky na Slovensku
Vrchy v okrese Stará Ľubovňa